Epidemic!

Epidemic! ( Epidemio!) estas laŭvica strategia videoludo, en kiu la ludanto kontrolas formortantan mondon. Ĝi estis evoluigita fare de Steven Faber por la persona komputilo Apple II kaj publikigita fare de Strategic Simulations en 1982. Ĝi estis sekve adaptita por 8-bitaj Atari-komputiloj.

Intrigo 
Meteorito kraŝas sur la Teron, alportante kun si eksterteran viruson. La ludanto devas bremsi la epidemion tra 14 regionoj kiel eble plej rapide kaj kun minimuma perdo de vivoj.

Ludomaniero 
La ludanto disponas inter 15 kaj 30 vicojn, kaj povas apliki variajn rimedojn inkluzive de pasivaj metodoj kiel interferono, kvaranteno, aŭ ĝis la detruo de regiono per nukleaj armiloj.

La ludo havas kvar malfacilecajn nivelojn. Ĝi proponas mallongajn scenarojn, kiuj daŭras ĉirkaŭ 20 minutojn je nivelo 4, sed ankaŭ plenajn unu-horajn kampanjojn kun severa malfacileco jam ekde nivelo 1.

Recenzo 
Johnny L. Wilson recenzis la ludon por Computer Gaming World kaj deklaris : "konklude, Epidemic estas bona komenca strategia ludo kun bonegaj grafikaĵoj. La ludo prezentas veran defion konstante plibonigi vian poentaron per kuracado de la mondo kiel eble plej rapide."

En recenzo de 1983 por Creative Computing, Brian J. Murphy skribis: "la ludsistemo estas facile lernebla, kaj la ludo fluas glate". Li aldonis, ke "la dokumentaro estas amuze verkita kaj bone subtenas la programon, sed eĉ sen la manlibro kaj ludantaj helpokartoj, unuafoja ludanto havas bonan ŝancon kompreni la regulojn simple startigante la diskon kaj sekvante la instrukciojn."

 Referencoj 

 Eksteraj ligiloj 
 Epidemic! ĉe MobyGames ()

Kategorio:Videoludoj aperintaj en 1982
Kategorio:Laŭvicaj strategiaj videoludoj
Kategorio:Videoludoj de Strategic Simulations
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per DOS